經數: 二○六七

經名: 弘贊法華傳卷第四

頁數: 二一

上              欄

內唯有一床. 更無什物. 實所謂高潔法師. 言

行兼至者也. 顯慶三年. 太州仙掌縣道俗. 請

儼於靈仙寺. 講法花經. 儼於寺僧還香房內.

居止閤舍. 初夜取法花經. 舒披案上. 方欲尋

讀. 于時. 還香幷侍者三人. □在其處. 儼焚

香未訖. 忽見經上佛字中. 出三舍利. 五色光

明. 散滿經上. 行流不住. 還香等. 遍告寺僧.

俱來禮拜. 欲共收取舍利. 舍利還流入於佛

字. 僧等禮拜悲泣. 燃香發願更睹眞容. 舍利

還從佛字中出. 流行不住. 少選之間. 別於他

佛字中. 相從隱沒. 儼所講法華數十餘遍. 感

靈獲瑞. 難以具言. 然妙行高□. 超駕倫輩. 嘗

與諸僧. 行於池側. 諸僧取水洗瀨. 儼止之曰.

若物屬他. 不與不取. 他池水. 寧得非盜. 又

夏中正食. 蠅來器上. 儼一一以指徐引到致

壁. 人或問之. 答曰. 學修無畏施耳. 自儼往來

講導. 涉履數州. 每拱默徒行. 執持衣□. 雖有

香花幡蓋. 鼓樂絃歌. 車馬振天地. 人物隘城

郭. 儼但1疑然不顧. ○爾居後. 其所感惠利.

動盈億萬. 一無希取. □隨處施之. 受具三衣.

至終不替. 不2汁不破. 但唯少故耳. 斯乃穢

累將除. 業行堅固之先候也. 將終數日. 處處

巡行. 法朋舊識. 人人共別. 忽一日. 灑掃庭

院. 端坐入禪. 所有門徒. 皆令念佛. 遂因在

定. 於是而終. 時年六十餘矣. 道俗悲慟. 若喪

所天. 素服而從弟子禮者. 萬餘人矣. 於是. 忽

有異香. □□滿院. 經餘七日. 送畢方消. 亡後

數年. 其舌不懷. □髮加長二寸. 容色如舊. 識

者. 以爲得道之流也

中              欄

晉劫東仰山竺法深

晉劫葛峴山竺法崇(有疏四卷)

晉於潛靑山竺法曠

晉匡山東林寺釋慧遠

晉蜀龍潤寺釋慧持   晉彭城郡釋道融(有疏)

晉長安釋曇影(有疏四卷)   宋吳虎丘山釋曇諦

宋京師何園寺釋慧亮

宋下定林寺釋僧鏡(有疏)

宋會稽嘉祥寺釋曇機  宋豫州釋道慈

齊僞魏濟州釋道登

齊京師湘宮寺釋弘充

齊[&FFFF]#州竹林寺釋僧慧  齊廬山釋法龍

梁京師靈味寺釋寶亮

梁上定林寺釋法通

梁□山開善寺釋智藏(有疏)

陳楊都大禪衆寺釋法勇

陳楊都大彭城寺釋寶瓊(有疏)

周潼州光興寺釋寶彖(有疏)

隋東都內慧日道場釋道莊(有疏三卷)

隋常州安國寺釋慧弼

隋吳郡虎丘山釋智聚

隋丹陽仁孝道場釋智珠

隋九江廬山大林寺釋智錯

隋京師大興善寺釋弘遵

隋京師大興善寺釋靈藏(又講觀音日二遍)

隋江都安樂寺釋慧海(Ｃ誦)

唐京師紀國寺釋慧淨(有疏十卷)

唐京師定水寺釋僧鳳(有疏)

唐京師通玄寺釋慧□

下              欄

右□非專業. 兼弘異部. 略題徽目. 知蘭蓀不

絶耳

弘贊法花傳卷第三

弘贊法花傳卷第四

藍谷沙門慧詳撰

修觀第四

陳南岳禪慧思       隋天台山釋智□

唐天台山釋智璪

釋慧思. 俗姓李氏. 武津人也. 少以慈恕. 知名

閭里. 嘗數夢梵僧勸令出俗. 駭悟斯瑞. 辭親

入道. 所投之寺. 非是鍊居. 乃感神僧訓令齋

戒. 奉持守素. 日惟一食. 不受別供. 周旋迎

送. 都皆杜絶. 年登三十. 在一空澤. 立志誦法

花經. 誦之始半. 忽有潛流漂漲處處淹漬. 沒

所坐床. 及至身半. 俄有遍體色腫. 不堪動運.

乃立誓而言曰. 我於此經. 必有緣者. 水當消

滅. 疾亦當差. 如其無緣. 水有重益. 卽於爾

夜. 水遂減耗. 身疾亦愈. 卽停此處十年. 誦經

閉目. 便見釋迦彌勒來爲說法. 時睹遠近山

陵. 坦無高下. 若斂念誦經. 其七卷諸品. 行句

字義. 歷然睹見. 後移往陶丘山. 山前誦經之

處. 甚多林木. 俗人遇有侵伐. 卽感癩病. 祈請

還差. 又於一夏. 行法花懺. 唯行及坐. 脅不

至床. 夏竟. 歎曰. 吾一夏勤苦. 空無所獲. 方

欲放身. 倚憑繩床. 豁然開朗. 心意明徹. 證入

法門. 未敢自信. 試讀大智度論初卷. 卽便心

經數: 二○六七

經名: 弘贊法華傳卷第四

頁數: 二二

上              欄

悟. 一不遺忘. 兼識言1下之旨. 如是遂讀通

一百卷. □能誦記. 明解義味. 自後誦念之暇.

多講釋論及法花經. 思知齊曆告終. 乃託身

陳國. 卽入迪岳花蓋峰下. 立寺行道. 初見一

捕鳥人. 掘地施Ｃ. 乃往告云. 淺掘淺掘. 傷我

□□. 入地未深. 遂得白骨一具. 捕人怪異. 請

問慇懃. 思乃答云. 我已二生. 居此峰下. 誦法

花經. 捨身於此. 前身骸骨. □已消亡. 今生

見者. 乃是第二身耳. 所止菴舍. 野人所焚. 遂

顯□疾. 投誠歸懺. 旣受草室. 持經如故. 其

人不久. 所患平復. 又夢梵僧數百形服○異.

上坐命曰. 汝先受戒. 律儀非勝. 旣遇淸衆. 宜

更□壇祈請. 師僧三十二人. 加□磨法. 具足

成就. 後忽驚悟. 方知夢受. 自斯已後. 勤務更

深. 由此苦行. 得見三生所行道事. 又夢彌勒

彌陀說法開悟. 故造二像. □而供養. 又夢隨

從彌勒. 與諸眷屬. 同會龍花. 心自惟曰. 我於

釋迦末法. 受持法花. 今値慈尊. 感傷悲泣.

豁然覺悟. 轉復精進. 又以道俗福施. 造金字

法花. 琉璃寶函. 莊嚴六曜. 功德傑異. 大發衆

心. 又講此經. 隨文造書. 莫非幽○. 後命學士

智□. 代講金經. 至一心具萬行處. □有疑

焉. 思爲釋曰. 汝向所疑. 此乃大品次第意爾.

未是法花圓頓旨也. 吾昔夏中. 苦節思此. 後

夜一念頓發諸法. 吾旣身證. 不勞致疑. □卽

諮受法花行法. 三七境界. 難卒載□. 每年.

陳主三信參勞. 供塡衆積. 2榮盛莫加. 說法

倍常. 神異難測. 或現形小大. 或寂爾藏身. 或

異香奇色. 祥瑞亂擧. 臨將終時. 從山頂下半

中              欄

山道場. 大集門學. 連日說法. 苦切呵責. 聞者

寒心. 告衆人曰. 若有十人. 不惜身命. 常修

法花三昧. 方等懺悔. 常坐常行者. 隨有所須.

吾自供給. 必須利益. 如無此人. 吾當遠去. 苦

行事難. 竟無答者. 因屛衆斂念. 俄然命盡. 咸

聞異香. 滿於室內. 頂3煙身輕. 顔色如常.

卽陳太建九年六月二十二日也. 春秋六十

有四. 然而身相挺特. 能自勝持. 不倚不斜. 牛

行象視. 頂有內□. 異相莊嚴. 見者□心. 不覺

傾伏. 又善識人心. 鑒照冥伏訥於言過. 方便

誨引. 行大慈悲. 奉菩薩戒. 至如繒□皮革. 多

由損生. 故其徒屬服章. 率加以布. 寒卽艾衲.

用犯風霜. 自佛法東流. 幾六百載. 惟斯南岳

慈行可歸. 所著四十二字門兩卷. 無諍行門

兩卷. 釋論玄隨自意安樂行次第禪要三智

觀等. 五部各一卷. □行於世

釋智□. 字德安. 姓陳氏. 穎川人也. 有晉遷

都. 寓居[&FFFF]#州之花容焉. 卽梁散騎益陽公起

祖之第二子也. 母徐氏. 夢香煙五彩. □□在

懷. 欲拂去之. 聞人語曰. 宿世因緣. 寄託弘

道. 福德自至. 何以去之. 又夢呑白鼠. 如是再

三. 怪而卜之. 師曰. 白龍之兆也. 及誕育之

夜. 室內洞明. 信宿之間. 其光乃止. 內外胥

悅. 盛陳[&FFFF]#俎. 遂火滅湯冷. 爲事不成. 忽有二

僧. □門曰. 善哉兒德所熏. 必出家也. 言訖而

隱. 賓客異焉. 兼以臥便合掌. 坐必面西. 年大

已來. 口不忘□. 見像便禮. 逢僧必敬. 七歲. 喜

往伽藍. 諸僧訝其情志. 口授普門品. 初契一

遍卽得. 年十有八. 投湘州果願寺沙門法緖.

下              欄

而出家焉. 因潛大賢山. 誦法花經. 及無量義

普賢觀等. 二旬未浹. 三部究竟. 又詣光州大

蘇山慧思禪師. 受業止觀. 思又從道於就師.

就又受法於最師. 此三人者. 皆不測其位也.

思每歎曰. 昔在靈山. 同聽法花. 宿緣所追. 今

復來矣. 卽示普賢道場. 爲說四安樂行. □乃

於此山. 行法花三昧. 始經三夕. 誦至藥王

品. 心緣苦行. 至是眞精進句. 解悟便發. 見

共思師處靈鷲山七寶淨土. 聽佛說法. 故思

云. 非爾不感. 非我莫識. 此法花三昧前方便

也. 又入Ｃ州白沙山. 如前入觀. 於經有疑. 輒

見思來冥爲披釋. 爾後常令代講. 聞者伏之.

卽往天台. 於寺北花頂峰. 獨靜頭陀. 忽大風

拔木. 雷霆震吼. 4魅千群. 一形百杖. 吐大

聲叫. 駭畏難陳. 乃抑心安忍. 湛然自失. 又患

身心煩痛. 如被火燒. 又見亡歿二親. 枕□膝

上. 陳苦心哀. □又依止法忍. 不動如山. 故使

强輕兩緣所感便滅. 忽致西域神僧告曰. 暇

敵勝怨. 乃可爲勇. 文多不載. 自後廣流禪

慧. 學者如林. 當時名匠. 伏膺相繁. 陳隋二代

帝主后妃. 咸受歸戒. 供施殷積. 後往石城寺.

於佛前. 將就來報. 施床東壁. 面向壁西方. 稱阿

彌陀佛. 波若觀音. 時有欲進藥者. 答曰. 藥能

遣病. 以留殘年乎. 病不與身合. 藥何所遣. 年

不與心合. 藥何所留. 智晞往日. 復何所聞.

觀心論內. 復何所道. 紛□醫藥. 累擾於他. 吾

生勞毒器. 死悅休歸. 世相如是. 不足多歎. 便

令唱法花經題. □贊引曰. 法門父母. 慧解由

生. 本跡弘大. 微妙難測. 輟斧絶絃於今日矣.

經數: 二○六七

經名: 弘贊法華傳卷第五

頁數: 二三

上              欄

又索香湯漱口. 說十如. 四不生. 十法界. 三

觀. 四敎. 四無量. 六度等. 有問其位者. 答

曰. 汝等□種善根. 問他功德. 如旨孔蹶者

訪路(云云)吾不領衆. 必淨六根. 爲他損己. 只

是五品內位耳. 又○維那. 人命將終. 聞鍾磬

聲. 增其正念. 唯長久氣盡爲期. 云何身冷. 方

復響磬. 世間哭泣著服. 皆不應作. 且各默然.

吾將去矣. 言訖. 端坐如入定. 而卒於天台山

大石像前春秋六十有七. 卽開皇十七年十

一月二十1二日也. 滅後依於遣敎而殮焉. 至

仁壽末年已前. 忽振□披衣. 猶如平昔. 凡

經七現. 重降山寺. 一還佛壟. 語弟子曰. 案

行故業. 各安隱耶. 擧衆皆見. 悲敬言問. 良久

而隱. 所著. 法花疏. 止觀門. 修禪法等. 各數

十卷. □. 東西垂範. 化通萬里. 所造大寺. 三

十五所手度僧衆. 四千餘人. 寫經一十五藏.

金檀□像. 十萬許軀. 五十餘州道俗. 受菩薩

戒者. 不可稱紀. 傳業學士. 三十二人. 習禪學

士. 散流江漢. 莫限其數. 沙門灌頂. 侍奉多

年. 歷其景行. 可二十餘紙

釋智璪. 俗姓張氏. 淸河人. 晉室播遷. 寓居臨

海. 祖元秀. 梁倉部侍郎. 任臨海內史. 父文

懷. 陳中兵將軍. 璪受經之歲. 言無虛發. 行不

□人. 親里鄕□. 深加敬愛. 年登十七. 二親俱

逝. 便投安寧寺慧憑法師. 以爲弟子. □聞智

者軌行超群. 爲世良導. 卽泛□□流. 直指台

岫. 伏膺受道. 乃遣行法花懺悔. 第二七日初

夜. 懺訖. 還就禪床. 始欲安坐. 仍見九頭龍.

從地涌出. 上昇虛空. 明旦諮白. 云此是表九

中              欄

道衆生. 聞法華經. 將來之世. 破無明地. 入法

性空耳. 又陳至德四年. 永陽王伯智. 作牧仙

都. 延屈智者. 來于鎭所. 璪隨師受請. 同赴

稽山. 九旬坐訖. 仍卽辭王. 往寶林山寺. 行

法華三昧. 初日初夜. 如有人來搖動戶扉. 璪

卽問之. 汝是何人. 夜來搖戶. 卽長聲答云. 我

來看燈耳. 頻經數過. 問答如前. 其寺內. 先有

大德惠成禪師. 夜具2聞之. 謂弟子曰. 彼堂

內. 從來有大惡鬼. 今聞此聲. 必是鬼來取人

也. 天將欲曉. 成師□戶而喚. 璪未暇得應. 便

繞堂唱云. 苦哉苦哉. 其人了矣. 璪卽開戶問

意. 答云. 汝猶在耶. 吾謂昨夜鬼已害汝. 故

此嗟耳. 成師以事諮王. 王遣數十人. 執仗防

護. 璪謂防人曰. 命由業也. 豈防護所加. 願諸

仁者. 將領還城所. 啓王云爾. 防人去後. 第二

日夜. 鬼入堂內. 槌壁打柱. 周遍東西. 堂內六

燈. 璪卽滅五留一. 行道坐禪誦經. 坦然無懼.

於三七日中. 事□如此. 行法將訖. 見一靑

衣童子. 稱讚善哉. 言已不現. 雖値此二緣. 心

無憂喜. 隋大業元年. 駕幸江都. 璪銜僧命出

參. 引入內殿. 御遙見璪. 卽便避Ｃ. 命令就

坐. 種種顧問. 便遣通事舍人盧正方. 送璪還

山. 爲智者. 設一千僧齋. 度四十九人出家. 施

寺物二千段. 米三千石. 幷香蘇等. 前後凡經

八□. 參見天子. □蒙喜悅. 供給□厚. 以貞觀

十二年. 卒於寺. 春秋八十三矣

弘贊法花傳卷第四

下              欄

弘贊法花傳卷第五

藍谷沙門慧詳撰

遺身第五

宋招提寺釋慧紹        宋廬山釋僧瑜

宋竹林寺釋慧益        梁石門寺釋僧明

梁若耶山釋道度

周益州大乘寺釋僧崖

隋廬山化城寺釋法充

隋廬山峰頂寺釋大志

唐箕州刺史蔣王家人

唐[&FFFF]#州比丘尼□妹(幷州書生附)

唐雍州豹林谷釋會通

唐襄州月嶺山釋曇猷(西明寺護論師附)

釋慧紹. 不知氏族. 小兒時. 母哺魚肉. 輒便吐

棄. 於是. 卽能蔬食. 至八歲. 出家爲僧要弟

子. 精懃□勵. 苦行標節. 後隨要. 上臨川招提

寺. □密有燒身之意. 常雇人斫薪. [&FFFF]#於東山

石室. 高數丈. 中央開一龕. 足容己身. 乃還寺

辭要. 苦諫不從. 卽以元嘉二十八年. 於東山

設大衆八關. 幷告別知識. 其日闔境奔波. 車

馬人衆. 及齎持金寶者. 不可稱數. 至初夜行

道. 紹自行香. 行香旣竟. 執燭燃薪. 入中而

坐. 誦藥王本事品. 衆旣不見. 紹悟其已去. 禮

拜未畢. 悉至. 薪[&FFFF]#已洞然. 誦聲未息. 火至額

間. 唱言一心. 言已□絶. 大衆. 咸見有一星其

大如升. 直下煙中. 俄而上天. 時見者咸謂. 天

經數: 二○六七

經名: 弘贊法華傳卷第五

頁數: 二四

上              欄

宮迎紹. 經三日. 薪聚乃盡. 紹臨終. 謂同學

曰. 吾燒身處. 當生梧桐. 愼莫伐之. 其後三日

果生. 正時年二十八. 紹師僧要. 亦淸謹有懿

德. 年一百六十. 終於寺

釋僧瑜. 姓周. 吳興餘杭人. 弱冠出家. 業素純

粹. 元喜十元年. 與同學僧曇溫慧光等. 於廬

山南嶺. 共建精舍. 名曰招隱. 瑜常以爲結累

三塗. 情形故也. 情將盡矣. 形亦宜1損. 藥王

之[&FFFF]#. 獨何云遠. 於是. 屢發言誓. 始契燒身.

以宋孝建二年六月三日. 集薪爲龕. 幷請僧

設齋. 告衆辭別. 是日也. 雲霧晦合. 密雨交

零. 瑜乃誓曰. 若我所志克明. 天當淸朗. 如其

無感. 便當滂注. 使此四輩. 知神應之無昧也.

言已. 雲景明霽. 至初夜竟便入薪龕中. 合掌

平坐. 誦藥王品. 火焰交至. 猶合掌不散. 道俗

知者. 奔赴彌山. □稽首作禮. 願結因緣. 俄

見紫氣騰空. 久之乃歇. 時年四十四. 其後旬

有四日. 瑜房中生雙桐. 根枝□茂. 巨細相如

貫壤直聳. 遂成奇樹理. 識者. 以爲娑羅寶樹.

剋九泥洹. 瑜之庶幾. 故見斯證. 因號爲雙桐

沙門. 吳郡張辯. 爲平南長史. 親睹其事. 具爲

傳贊. 贊曰

悠悠玄機     茫茫至道    出生入死

孰爲妙寶(其一)自昔藥王   殊化絶倫

往聞其說      今睹斯人(其二)英英沙門

慧定心固      凝神紫氣   表跡雙樹(其三)

其德可樂      其操可責   文之作矣

式□□彿(其四)

釋慧益. 廣陵人. 少出家. 隨師止壽春. 宋孝建

中               欄

中. 出都憩竹林寺. 精勤苦行. 誓欲燒身. 衆人

聞者. 或毁或贊. 至大明四年. 始就□粒. 唯餌

麻麥. 到六年又絶麥等. 但食蘇油. 有頃. 又

斷蘇油. 唯服香丸. 雖四大綿微. 而神情警正.

孝武深加敬異. 致問慇懃. 遣大宰江夏王義

恭. 詣寺諫益. 誓志無改. 至大明七年四月八

日. 將就焚燒. 乃於鐘山之南. 置□辯油. 其

日朝乘牛車. 而以人牽. 自寺之山. 以帝王是

兆民所憑. 又三寶所寄. 乃自身入臺. 至雲

龍門. 不能步下. 令人啓聞. 慧益道人. 今就

捨身. 詣門奉辭. 深以佛法仰累. 帝聞改容. 卽

躬出雲龍門. 益旣見帝. 重以佛法憑囑. 於是

辭去. 帝亦續至. 諸王妃后. 道俗士庶. 塡滿山

谷. 投衣棄寶. 不可勝計. 益乃入□. 據一小

床. 以劫貝2白纏. 上加一長帽. 以油灌之. 將

就著火. 帝令大宰. 至□所. 請喩曰. 道行多

方. 何必□命. 幸願三思更就異途. 益雅志確

然. 曾無悔念. 乃答曰. 微軀賤命. 何足止留.

天心聖慈罔已者. 願度二十人出家. 降○卽

許. 益乃自手執燭. 以燃帽. 帽燃乃棄燭. 合掌

誦藥王品. 火至眉. 誦聲猶分明. 及眼乃昧. 貴

賤哀嗟響振幽谷. 莫不迪指稱佛. □□Ｃ淚.

火至明旦乃盡. 帝. 于時聞空中□管. 異香芬

苾. 帝盡日方還宮. 夜夢見益振□而至. 更屬

以佛法. 明日帝爲設會度人. 令齋主唱白. 具

序徵祥. 燒身之處. 造藥王寺. 以擬本事也

釋僧明. 未詳其氏姓. 戒品凝潔. 頭陀爲業. 住

濠州招義縣石門山. 於山頂石上. 累□造彌

勒天宮一所. 幷彌勒像. 常誦法花. 幽心妙

下              欄

旨. 誦持每聞空中迪指. 及稱善哉聲. 至天監

年中. 遂奏3所梁武. 請欲焚身. 頻繁再三. 方

蒙聞許. 乃於彌勒宮前方石上. 遂其先志. 身

□陸燼. 唯餘一甲. 燒訖. 其石方四五尺. 忽陷

成池. 信宿花生. 鮮榮絶代. 諸飮此池者. 疾

病皆愈. 後人取所焚陸. 造其儀像. 又造一小

木像. 重燒此甲. 以陸塗之. 人或沾汚. 像卽移

去. 其行道之處. 皆悉生花. 大如梨棗. 數過千

百. 現有表塔. 具旌其事(云云)

又交州平陸縣有信士. 失其姓名. 因誦法花.

遂仰藥王之跡. 焚身之後. 其地隆起. 狀如人

形. 父往堀之. 乃見金像一軀. 大如人等. 捧

4光欲擧. 忽然不現

釋道度. 平陽人. 本姓劉氏. 經行伏定. 居崇高

之山. 以天監元年. 始至梁國. 憩鐘山定林寺

行禪. 出觀所存利益. 拔苦與樂. 常運慈悲.

梁國成康王. □陽忠烈王. □服膺禪師. 受持

禁戒. 天監十七年. 禪師自造法花經一百部.

曉夜誦持藥王一品. 後於花林寺覺殿. 啓梁

武曰. 身爲毒樹. 實宜焚滅. 厭此形骸. 爲日已

久. 願同喜見供養諸佛. ○旨答云. 必欲利益

蒼生. 自可隨緣修道. 若身命無常. 棄尸陀林.

施以鳥獸. 於檀度成滿. 亦爲善業. 八萬戶

蟲. 不容燒燼. 非所勸也. 又奉答云. 道度此心

不可奪. 旣蒙令○. 且當奉持. 普通七年八月

三日. 乃入東州. 至若耶山何令寺絶巖之間.

爰構禪室. 每獨言曰. 所應作者. 悉已究竟.

亦復何憂. 乃稍積薪柴. 漸就減食. 其年十一

月三日. 鍾自虛鳴. 寺衆驚恐. 莫測何相. 其月

經數: 二○六七

經名: 弘贊法華傳卷第五

頁數: 二五

上              欄

八日. 鍾又自鳴. 二十三日. 乃請百僧到山行

道. 四部咸1花. 三百許人. 爾日乞受戒. 弟子

一百七十餘人. 自云. 道度凡夫. 無明深重. 唯

有菩薩淨戒. 謹與大衆. 共結善緣. 爾後更不

復食. 唯用□甁. 以汲淸水. 日飮一升. 至二

十五日朝. 寺衆同往見. 甁發五彩光耀. 雜氣

□□. 至二十九日旦. 寺主全等數人. 共登禪

室. 遙見龕中. 紫光外照. 其日將暮. 忽有群鳥

五六百頭. 同集一樹. 俄頃而飛. 是夜二更初.

竟寺有雜色光. 映燭房宇. 至五更中. 聞山頂

火聲振烈. 驚走往觀. 見禪師合掌火中. 春秋

六十有六. 刺史武陵王. 乃遣灑掃收斂. 於其

處而建塔焉. 後時聞山頂有石磬之聲. 聲甚

淸徹. 先燒身之處. 有大枾樹. 枯死十有餘年.

禪師入山. □坐樹下. 後春遂生枝葉. 禪師東

行之始. 告弟子道隱曰. 吾千載有幸. 逢値法

王. 今爲身遠遊. 奉見無日. 有受持鐵□. 別當

獻奉. 弟子道隱. 具以狀聞. 幷獻鐵□. 乃有

○曰. 禪師心力決壯. 能行難行. 猶冀廣爲化

道利益四生. 便爾異世. 良可歎惜. 追□喜

見. 必當面睹淨明. 以此而言. 更爲可欣也

釋僧2岸. 本□人也. 雖居夷俗. 懷慕華風. 威

容端儼. 擧止閑雅. 加以性戒成就. 不行殘忍.

□之猥俗. 多居山藪. 好行殺獵. 終日網捕. 僧

崖. 端拱獨自不爲. 父兄每瞋云其□劣. 崖意

不[&FFFF]#. 杖刃而行. 每見群鹿. 挽弓射之. 要附毛

而過. 卒無傷害. 父兄雖見. 亦無感悟. 崖亦

知其不可敎化. 遂辭而行焉. 來至益州. 投充

□梨. 願爲弟子. 出家以後. 篤志精懃. 身無長

中              欄

衣. □無餘食. 每讀法花經. 至藥王菩薩品

聞燒身供佛. 焚指弘經. 覃思斯言. 內興誓願.

遂燒一指. 造法花經. 當燒之日. 觀者塡咽. □

物委積. 後營殿塔. 爰及房廊. 剋日燒身. 擬營

斯福. 時周趙王. □□益郡. 撫政臨民. 除煩

去苛. 加以敬愛三寶. 匡護四依. 崖以此事諮

王. 王卽許. 剋日傍告. 遠近咸知. 薪柴累

積. 香油□溢. 其日. 王親率官寮. 同來觀禮.

崖於是手執香3燒. 足□柴積. 端坐其上. 告

四衆云. 崖心存利物. 意靡貪心. 今捨穢軀. 建

立淨刹. 若斯言不爽. 要當示以肉心. 誓已. 因

令縱火. 端坐誦經. 音聲淸亮. 火至其面. 聲

乃絶焉. 於是. 上天雨花. 下遍城邑. 遠近悲

哭. 老少咨嗟. □施塡委. 珍賄山積. □以入

寺. 用興殿塔. 燒身旣盡. 肉心獨存. 此豈非位

階不退. 故得言誓不差乎. 王視內心. 撫而慟

哭. 菩薩聖人. 於焉永往. 嗚呼痛矣. 失蔭如

何. 時人皆號爲僧崖菩薩. 王奉肉心. 起一大

塔. 朝夕虔禮. 供養無闕焉

釋法充. 姓畢氏. 九江人. 常誦法花. 其遍難

紀. 兼繕造寺宇. 情存住持. 末住廬山半頂化

城寺修定. 自非僧事. 未嘗妄履. 每勸僧衆. 無

以女人入寺. 上損佛化. 下墜俗謠. 然世以基

業事重. 有不從者. 充歎曰. 生不値佛. 已是罪

緣. 正敎不行. 義須早死. 何慮方士不奉戒乎.

遂於此山香爐峰上. 自投而下. 誓粉身骨用

生淨土. 便於虛中. 頭忽倒上. □□而下. 處於

深谷. 不損一毛. 寺衆初不知也. 後有人上峰

頂. 路望下. 千有餘□. 聞人語聲. 就而尋之. 乃

下              欄

是充也. 身命猶存. 口誦如故. 迎還至寺. 僧等

感其死諫. 爲斷女人. 經于六年. 方乃卒世. 時

屬隆暑. 而尸不臭爛. 卽隋開4皇未年矣

釋大志. 姓顧氏. 會稽山陰人. 發蒙出家. 師事

天台智者. □睹其形神灑落. 高放物表. 因名

爲大志. 禪誦爲業. 苦節自專. 四方名所. 無遠

必造. 而言氣淸穆. 儀相眞嚴. 故見者□□.

知非凡器. 開皇十年. 來遊廬岳. 住峰頂寺. 不

隷公名. 不預僧伍. 誦法花經. 索然閑雅. 絶能

淸□. 使諸聽者忘疲. 後於華山甘露峰南. 建

靜觀道場. 頭陀爲業. 介爾一身. 不避□虎.

聞有惡獸. 軌往投之. 皆避而不□. 山粒本絶.

終日忘餐. 或以□果繼命而已. 外睹不堪其

惱. 而志安之. 容色如故. 經于七歲. 5載禪師

無斷. 晩住6比山福林寺. 會大業屛除. 流從

隱逸. 慨法陵遲. 一至於此. 乃變服毁形. 頭□

孝經. 粗布爲衣. 在佛堂中. 高聲慟哭. 三日三

夕. 初不斷絶. 寺僧慰喩. 志曰. 余歎惡業. 乃

如此耶. 要盡此形骸. 申明正敎耳. 遂往東都.

上表曰. 願陛下興顯三寶. 當燃一臂於崇岳.

用報國恩. 帝許之. ○設大齋. 七衆通集. 志不

食三日. 登大棚上. 燒鐵赫然. 用貳其臂. □

令焦黑. 以刀截斷. 肉裂骨現. 又貳其臂. 令焦

黑已. 布裏蠟灌. 下火燃之. 光耀巖岫. 于時.

大衆見其行苦. 皆痛心貫髓. 不安其足. 而志

雖加燒貳. 詞色不變. 言笑如初. 時誦法句. 或

歎佛德. 爲衆說法. 聲聲不絶. 臂燒旣盡. 如先

下棚. 七日入定. 跏坐而卒. 時年四十有三.

初志出家至終. 結操松竹. 冬夏一服. 無禦□

經數: 二○六七

經名: 弘贊法華傳卷第六

頁數: 二六

上              欄

□. 布艾粗素. 自此爲常. 形極鮮白. 脣如丹

1盡. 裙垂半脛. 足□菴□. 言氣爽朗. 調逸風

雲. 人或不識. 怪所從來者. 便皺眉告曰. 余

九江廬山福林寺小道人大志耳. 又善屬文

藻. 編詞明切. 撰願誓文. 七十餘紙. 意在共諸

衆生爲善知識也. 僧爲强禦難奉信者. 有見

此誓. 無不掩淚. 今廬山峰頂. 每至暮年. 諸寺

見僧宿集一夜. 讀其遺誓. 用曉道俗. 令衆皆

酸結矣

蔣王家. 有一部曲. 忘記名姓. 從八九歲. 卽受

持法花經. 晝夜念誦. 忘寢與食. 王. 時任箕

州刺史. 部曲. 遂情願燒身. 有女. 事王. 王極

寵遇. 女以狀啓王. 王從之. 部曲乃於山中. □

浴淸淨. 幷潔壇場. 遂自焚身. 經月. 其女. 令

人收父陸燼. 形骨都盡. 乃於陸中. 唯得一舌.

肉色鮮澤. 猶若生時. 王女□韋徵. 見之嗟

歎. 因遂啓王. 王親視之. 施加欽異. 後經數

歲. 亦復如常

[&FFFF]#州有比丘尼. □妹二人. 失其名諱. 同誦法

花. 深厭形器. 俱欲捨身. 節約衣食. 鉤崇苦

行. 服諸香油. 漸斷粒食. 後頓絶穀. 唯□香

蜜. 精力所被. 神志鮮爽. 周告諸俗. 剋日燒

身. 以貞觀三年二月八日夜. 於[&FFFF]#州大街. 置

二高塵. 乃以蠟布纏身至頂. 唯出面目. 衆聚

如山. 歌贊雲會. 二女咸誦法花. 至藥王品. 其

□先以火炷妹頂. 妹又以火炷□頂. 淸夜兩

八. 一時同耀. 焰下至眼. 聲相轉明. 漸下鼻

口. 方乃歇滅. 恰至明晨. 合坐洞擧. 一時火

化. 骸骨□□. 二舌俱存. 合衆欣嗟. 爲起高

中               欄

塔. 近幷州城西. 有一書生. 年二十四五. 誦法

花經. 誓燒身供養. 乃集數束萌柴. 曝之令燥.

人問其故. 密而不述. 後於中夜. 放火自燒. 及

人往救. 火盛已死. 乃就加柴薪. 盡其形[&FFFF]#.

天樂異香. 大發信心耳

釋會通. 雍州萬年御宿川人. 少欣道□. 遊迫

林泉. 苦節戒行. 是其顧習. 投終南豹林谷.

潛隱綜業. 讀法花經. 至藥王品. 便欣厭捨. 私

集柴木. 誓必行之. 以貞觀未年靜夜. 林中積

薪爲窟. 誦至藥王. 便令下火. 風驚焰發. 煙火

俱盛. 卓爾加坐. 誦聲如故. 尋見西南. 有大

白光. 流入火聚. 身方偃□. 至曉. 身火俱滅.

乃收其遺骨. 爲起白塔. 勒銘存焉

釋曇猷. 俗姓張氏. 許州人也. 遊學襄陽. 忽生

厭離. 因遇値禪師. 及無行禪師等. 於月嶺山.

出家修道. 專誦法花經. 其誦經. 必立淨壇方

數尺. 懸二十一枚幡. 燒香散花. 然後乃誦. 以

爲常準. 後於峴山. 欲讀花嚴經. 頻感夢中有

人. 敎誦諸偈. 及至轉經. 宛與經文符合. 後聞

長沙寺阿育王所造飛來瑞像. 甚多靈跡. 若

不輕生殉節. 無由契此微誠. 思欲此景藥王

焚身供養. 以乾封元年. 行至像所. 祈誠弘誓 .

願無緣障. 遂聞殿前迪指之聲. 于時. 屯雲驟

雨. 已積旬日. 傍人止之. 恐或成□. 猷曰. 此有

善相. 必果不疑. 恰至二月十五日夜. 天大晴

明. 月光流照. 猷[&FFFF]#蠟布自手頂雙□. 願得久

燒久供養. 不願早終. 火及兩腕. 色貌無改. 火

至眉額. 說法如初. 怡然一心. 目□瑞像. 以光

明供養. 願見日月淨明德佛. 人問苦不. 答曰.

下              欄

心如金剛. 無有退轉. 甚大□樂. 無有苦也. 俄

而猛焰騰赫. 上下洞然. 又於火中. 告言念佛.

初火勢將盛. 僧徒咸懼. 恐無遺骸. 莫知燒相.

請留一驗. 以示含識. 及後總成陸燼. 唯餘□

骨. 明旦. 合州奔赴. 官寮咸葛. 頂禮圍□. 歎

恩而還. □出寺門. □骨自碎. 有信心者十餘

人. 於靈骨前. 祈請舍利. 前後所降. 凡有八

粒. 比色縱任. 感發應心. 今收其餘燼. 埋在寺

中. 每有迪指之應. 近西明寺沙門護論. 初誦

法花. 一卷□了. 卽燒一指. 至于八卷. 便燒八

指. 此雖非都捨. 亦是遺身之次耳

弘贊法華傳卷第五

2弘贊法華傳者. 宋人永蘇景. 依予之勸. 且

自高麗國所奉渡聖敎百餘卷內也. 依一本

書. 爲恐散失勸俊源法師. 先乞書寫一本矣.

就中蘇景等歸朝之間. 於壹岐島. 遇海賊亂

起. 此傳上五卷入海中少濕損. 雖然海賊等

或爲宋人被殺害. 或及島被溺死. 敢見散失

物. 宋人等云. 偏依聖敎之威力也(云云)保安元

年七月五日. 於太宰府記之. 大法師覺樹

弘贊法華傳卷第六

藍谷沙門慧詳撰

誦持第六

西魏文皇帝         外國山居沙門

晉□陵道場釋寶莊   東晉山居釋法相

東晉三賢寺釋僧生   宋法華臺釋法宗

經數: 二○六七

經名: 弘贊法華傳卷第六

頁數: 二七

上              欄

宋高逸釋普明          宋瓦官寺釋慧果

宋祇洹寺釋道壽        宋法華寺釋僧翼

齊高座寺釋慧進        齊柏林寺釋弘明

齊靈根寺釋慧豫        齊定林上寺釋超辯

齊天柱山寺釋法慧      宋羅璵妻費氏

秦郡東寺沙彌          後魏崇山釋淨見

後魏釋跋澄            後魏御史中丞陸載

梁南[&FFFF]#寺釋慧觀        梁新安太守1五淹

梁會稽釋僧遷          梁齊寧寺釋通子

梁餘杭釋慧度          梁治城寺釋僧歡

梁禪衆寺釋僧定        梁匡山釋智登

梁遊方沙門正則        梁上行先生庾詵

梁匡山釋寶□(五俠寺僧附雍州僧附)

梁銜草寺釋志湛        梁憑法慧冥道見僧

西魏文皇帝. 諱寶矩. 坐四衢而翼諸子. 駕三

車而[&FFFF]#覺路. 繫衣珠於庶品. 示井淸於高原.

大起伽藍. 深持淨戒. 入如來室. 偏存孤老. 每

誦法華. 以爲□業

昔外國山寺. 有年少比丘. 每誦法華. 嘗於寺

外經行. 遇羅刹女. 鬼 變爲婦人. 甚好姿首. 來

□此比丘. 比丘被惑. 遂與之通. 通後. 精神恍

忽. 無所覺知. 鬼負之飛行. 欲還本處規將

□. 於夜前分. 從一伽藍上過. 比丘在鬼上. 聞

伽藍中有誦法華經聲. 因卽少醒. 憶已所習.

乃心暗誦之. 鬼便覺重. 漸漸近地. 遂不能勝.

棄之而去. 比丘少時醒寤. 聞有鐘聲. 卽尋聲

到寺. □門心進. 具陳本末. 然計去其鄕. 已二

千餘里. 諸僧云. 此人犯重. 不可同止. 有一

上座云. 此鬼神所惑. 非是自心. 旣得脫[&FFFF]#. 顯

中              欄

經威力. 可留住寺. 令其懺悔. 後遇彼鄕信. 乃

發遣之

釋寶莊. 或云法莊. 俗姓申. 淮南人也. 以晉泰

元中. 年始十歲. 投廬山遠法師. 爲弟子. 少

以苦節標名. 元嘉初. 止□陵道場寺. 業行精

苦. 常誦法華. 每誦之時. □淨衣別座. 焚香合

掌. 注想靈山. 然後徐發雅音. 又盡文句. 其

諷詠將半. 比房聞莊戶前. 如有兵仗羽衛之

聲. 2寶天神來聽也. 宋大明初. 卒於寺. 春秋

七十有六

釋法相. 不知其氏. 自言河南人也. 東晉義熙

中. 忽悟非常. 超然出俗. 隱居山谷. 遊止無

定. 3廊爾幽閑. 不偶明執. 誦法華經. 日夜不

懈. 相. 會因行經太山祠. 日暮. 因宿廟側民

家. 夜起誦經. 忽聞□門聲. 相時出看. 見有一

人玄衣武冠. 見相致敬云. 是太山府君. 聞師

誦經. 故來參聽. 弟子廟中. 一石函在. 多有財

物. 以布施師. 師可開取. 其石蓋. 重過千釣.

人莫勝擧. 相試提之. [&FFFF]#然而開. 於是. 取得絹

一百匹許. 錢百餘貫. 以施貧人. 濟諸窮者. 後

渡江. 止越城寺. 忽然失志. 遊蕩無度. 時鎭

北將軍司馬恬. 惡其無道. 招而鳥之. 頻傾三

鐘. 神色不變. 澹然無擾. 恬大異之. □懼悔

愧. 厚加供養

釋僧生. 姓袁氏. 蜀郡□人. 少出家. 以苦行致

稱. 成都宋豊等. 請爲三賢寺主. 誦法華習禪

定. 嘗於山中誦經. 有虎來□其前. 誦竟乃

去. 後每至諷詠. 輒見左右四人爲侍衛. 年雖

衰老. 而翹勤彌勵. 後□微疾. 便語侍者云. 吾

下              欄

將去矣. 死後可爲燒身. 弟子依遺命

釋法宗. 臨海人. 莫知氏族. 少好遊獵. 嘗於

劫. 遇射孕鹿墮胎. 鹿母銜箭. 猶就地□子. 宗

乃悟知貪生愛子. 是有識所同. 於是. □弓折

矢. 出家業道. 常分衛自資. 受一食法. 勤苦

六時. 以悔先罪. 誦法華維摩. 常升臺諷詠. 響

聞四遠. 士4鹿稟其歸戒者. 三千餘人. 遂開

拓所住. 以爲精舍. 因誦自號曰法華臺也. 後

不測所終

釋普明. 姓張. 臨渭人. 少出家. 稟性淸純. 視

不過步. 蔬食布衣. 以懺誦爲業. 三衣繩床. 未

嘗遠體. 若欲消息. 坐而假寐. 誦法華維摩二

經. 及諷誦之時. 有別衣別座. 未嘗穢雜. 每至

勸發品. 輒見普賢乘象. 立在其前. 誦維摩

經. 亦聞空中唱樂. 又善神□. 所救皆愈. 有鄕

人王道眞. 妻病. 請明來□. 明入門. 婦便悶

絶. 俄見一物如狸. 長數尺許. 從狗竇出. 因此

而愈. 明嘗行水旁祠. 巫覡自云. 神見之. 皆奔

走. 後遇疾. 正坐燒香. 不覺便逝. 卽宋孝建中

卒. 春秋八十五矣

釋慧果. 豫州人. 少以蔬苦自業. 宋初. 遊京

師. 止瓦官寺. 誦法華十地. 嘗於□前. 見一

鬼. 致敬於果云. 昔爲衆僧. 而作維那. 小不如

法. 墮在□糞鬼中. 法師德業高明. 又慈悲爲

意. 願助以拔濟之方也. 又云. 昔有錢三千. 埋

在枾樹根下. 願取爲福. 果卽告衆掘之. 實得

三千. 爲造法華一部. 幷設中會. 後夢見此鬼

云. 已得改生. 大勝昔日. 果以宋大始六年

卒. 春秋七十有六

經數: 二○六七

經名: 弘贊法華傳卷第六

頁數: 二八

上              欄

釋道壽. 未詳何許人也. 淸和恬寂. 以恭孝稱.

受五戒未嘗犯. 元嘉中. 遭其父憂. 因敎□疾.

自無痛□. 唯黃瘠骨立. 經歷年歲. 諸治不□.

因爾發願. 願疾愈出家. 立誓之後. 漸得平復.

如願出俗. 住祇洹寺. 勤苦超絶. 誦法華經三

千遍. 常見光瑞. 元嘉十六年九月七日夜. 見

空中寶蓋. 垂覆其上. 後不知所終

釋僧翼. 吳興餘杭人. 少而信悟. 早有絶塵之

操. 初出家. 止廬山. 依慧遠修學. 勤素苦節.

見重門人. 每誦法華一部. 以晉義凞十三年.

與同志遊會稽. 履訪山水. 至秦望西北. 見五

岫騈峰. 有耆□之狀. 乃結草成菴. 稱曰法華

精舍. 蔬食[&FFFF]#飮. 三十餘年. 以宋元嘉二十七

年卒. 春秋七十

釋慧進. 姓姚氏. 吳興人也. 少而雄勇. 任性遊

俠. 年三十. 忽悟心自啓. 遂爾離俗. 止京師高

座寺. 蔬食素衣. 誓誦法華. 用心勞苦. 執卷輒

病. 乃發願. 願造法華百部. 以悔前障. 始聚得

錢一千六百. 時有劫來. 問進. 有物不. 答云. 唯

有造經錢在佛處. 群劫聞之. Ｃ然而去. 於是.

聚集信施. 得以成經. 滿足百部. 經成之後. 病

亦少差. 因誦法華一部. 情願旣滿. 勵操逾堅.

常□諸福業. 願生安養. 未亡少時. 忽聞空中

聲曰. 汝所願已足. 必得生西方也. 至齊永明

三年. 無病而卒. 春秋八十有五. 時. 京師龍花

寺. 復有釋僧念. 誦法華. 蔬食避世

釋弘明. 本姓□. 會稽山陰人也. 少出家. 貞苦

有戒節. 止山陰雲門寺. 誦法華經習禪定. 精

勤禮懺. 六時不輟. 每旦卽水甁自滿. 實諸天

中              欄

童子. 以爲給使也. 明. 嘗於雲門坐禪. 虎來

入明堂內. 伏于床前. 見明端然不動. 久之乃

去. 又時. 見一小兒. 來聽明誦經. 明曰. 汝是

何人. 答云. 昔時此寺沙彌. 盜帳下食. 今墮□

中. 聞上人道業. 故來聽誦. 願助方便使[&FFFF]#斯

累也. 明卽說法勸化. 領解方隱. 後於永興石

□巖入定. 又有山精來惱明. 明捉得. 以繩繫

之. 鬼遜謝心脫云. 不敢復來. 乃解放. 於是絶

跡. 元嘉中. 郡守平昌孟□. 重其貞素. 1惡明

出新安. 止道樹精舍. 後濟陽江齊之. 於永興

邑. 立昭玄寺. 復請明往住. 大明末. 陶里董

氏. 又爲明. 於村立柏林寺. 要明還止. 訓□禪

戒. 門人成列. 以齊永明四年. 卒於柏林寺. 春

秋八十有四

釋慧豫. 黃龍人. 來遊楊州. 止靈根寺. 少而務

學. 遍訪衆師. 善談論. 美風則. 每聞Ｃ否人

物. 輒塞耳不聽. 或時以異言問止. 甁衣率素.

日以一中自畢. 精勤標節. 以救苦爲先. 誦法

華經. 又習禪業. 精於五門(總彰佛體門. 開智慧門. 顯不思議門. 諸法)

(正性門. 了無異自性無□解脫門)嘗寢. 見有三人來□戶. □衣冠

鮮潔. 執持花蓋. 豫問. 覓誰. 答云. 法師應死.

故來奉迎. 豫曰. 小事未了. 可申一年不. 答

云. 可爾. 至明年滿一周而卒. 是歲齊永明七

年. 春秋五十有七

釋超辨. 姓張. 燉煌人也. 幼而神悟孤發. 履操

深比. 誦法華金剛般若. 後還都. 止定林上寺.

閑居養素畢命. 山門誦法華. 日限一遍. 心敏

口從. □有餘力. 禮千佛. 凡一百五十餘萬拜.

足不出門. 三十餘載. 以齊永明十年. 終於山

下              欄

寺. 春秋七十有三. 菩于寺南. 沙門僧祐. 爲造

碑墓所. 東莞劉□暇文

釋法慧. 本姓夏候氏. 少而秉志精苦. 律行□

嚴. 以宋大明之末. 東遊禹穴. 隱于天柱山寺.

誦法華一部. 蔬食布衣. 志耽人外. 居閣不下.

三十餘年. 王候稅駕. 止拜房而返. 唯汝南周

□. 以信解兼深. 特與相接. 時有慕德希禮. 或

因□介意. 時一見者. 以齊建武二年. 卒于山

寺. 春秋八十有五

淸信女費氏者. 寧蜀人. 宋寧州刺史費悅之

女也. 出爲羅璵之妻. 少而敬信. 誦法華經數

年. 勤至不倦. 後忽得病苦心痛. 閤門惶懼. 屬

□待盡. 費氏心念. 我誦經勤苦. 宜有益祐. 庶

不於此. 遂致死也. 旣而睡臥. 食頃. 如[&FFFF]#如

夢. 見佛於□中授手. 以摩其心. 應時□愈. 一

堂男女婢僕. 悉睹金光. 亦聞異香氣. 璵從妹.

卽王琰外族. 曾祖尙書中兵郎費□之夫人

之. 于時. 省疾床前. 亦具聞見. 於是. 大興信

悟. 虔2或至終. 每以此瑞. 勸化子姪焉

釋某. 失其名. 住秦郡東寺. 有一沙彌. 誦法華

甚通利. 唯到藥草喩品. □□二字. 隨敎隨忘.

如是至千. 師苦責之曰. 汝誦一部經. 熟利如

此. 豈不能作意憶此二字耶. 師. 夜卽夢見一

僧. 謂之曰. 汝不應責此沙彌. 沙彌. 前生在寺

側東村. 受優婆夷身. 本誦法華一部. 但其家

法華. 當時藥草喩品. 白魚食去□□二字. 于

時經本無此二字. 爲其成生新受. 習未成耳.

其姓名某. 經亦見在. 脫不信者. 可往驗之. 師

明旦就彼村. 訪問此家. 言畢. 問主人云. 有可

經數: 二○六七

經名: 弘贊法華傳卷第六

頁數: 二九

上              欄

供養處不. 答曰. 有之. 問曰. 有若爲經1盡. 答

云. 有法華經一部. 師索取看. 藥草喩品. 果缺

二字. 2訪云. 是大兒亡婦. 生存受持之經. 計

亡. 已得一十七年. 果與此沙彌. 年時胎月相

應也. 自後頻移歲稔. 始得精熟. 不知所終

釋淨見. 不知何許人. 童稚出家. 多住崇高及

龍門山. 誦法華經. 至一萬三千遍. 內精修妙

觀. 深入禪要. 旣誦持積久.  身力疲困. 過二

十餘年後. 忽聞住處北邊. 有諸小兒. 言語鬧

亂. 轉覺煩悶. 亦不測小兒從何所來. 時有一

白頭老公. 著白練裙□. 每來參問云. 禪師四

大何如. 師答. 漸覺羸頓. 又不知何處. 得多

許小兒. 日相煩亂. 不復可忍. 老公云. 師往其

戱處坐. 待彼脫衣入水洗浴. 師隨抱一小兒

衣還. 若來取者. 愼勿與之. 其若罵師. 3師愼

勿應答. 弟子自來語之. 見. 卽隨老公語. 往候

之. 諸小兒. 果脫衣入池洗浴. 乃抱得小兒衣

還房. 小兒尋後索衣. 見. 憶老公言囑. 永不還

之. 小兒卽惡口. 毁謗禪師. 言及宗祖. 師亦

不應. 白頭老公尋至. 語小兒云. 汝入師懷裏.

小兒初不肯從. 老公驅逼數□. 始入見懷. 沒

在腹內. 老公問師. 四大何如. 見云. 氣力勝於

從來. 老公尋去. 自爾已後. 體力休强. 禪誦

數倍. 識者云. 此當是普賢菩薩. 令山神驅

諸藥之精. 變爲小兒. 使其服之. 除疾病耳.

淨見. 卽○禪師之敎授禪法之師也. 後不知

所終

釋跋澄. 少出家. 精神闇鈍. 而長齋蔬食. 年二

十五. 受具戒發心. 誦法華經. 願生西方. 日誦

中              欄

一行. 或至半偈. 或都不得. 年登八十. 方始通

利. 後因眠息. 夢見一人著朱衣武冠. 手把請

疏. 開示跋澄云. 天主帝釋. 遣來奉請. 澄答

云. 貧道願生西方. 且□利天. 雖是勝處. 然不

稱貧道所願. 朱衣人. 於是卽去. 睡覺. 召諸弟

子. 述向所夢. 明日. 又夢七層色圖. 澄身居

第五層上. 向西望見. 寶繩階道. 無有涯際. 有

二金剛. 執杵在兩廂立. 數箇靑衣童子. 捉白

拂. 拂此階道. 問童子云. 此是何所. 答云. 此

是西方寶繩階道. 來迎澄法師. 法師睡覺. 述

斯事. 語諸弟子云. 汝可貿吾三衣六物. 作一

供齊. 依語營辦. 齋前問大衆云. 見千佛以不.

衆云. 不見. 復問. 聞非常香氣以不. 衆云. 咸

聞. 齋竟. □浴剃髮. 端坐正念. 於是而終

後魏太子中庶子御史中丞陸載. 本吳人也.

爲宋武咸陽王義眞行軍大都督長史. 後沒

赫連. 因卽仕魏. 有才調. 善談○. 而性愛虛

靜. 常以佛法爲意. 每誦衆經. 贊揚玄眞. 末年

精到. 經字放光. 誦法華經. 頻感舍利

釋慧觀. 不知何許人. 流寓玄津. 聽南[&FFFF]#寺仙

法師講. 最爲領袖. 後忽感惡疾. 及4開. 自□

誦法華經. 至心懺悔. 精誠旣徹. 豁然消食. 因

以法華爲業. 梁武. ○觀入壽光殿. 旣不得外

講. 因知製義. 言味宮商. 辭理包富. 吳平世子

蕭勸. 臨嶺南番州. 啓觀往彼. 弘講法華. 道

俗歸心. 每多祥瑞. 後不知所終

王淹. 字公遠. 瑯□臨□人. 祖□. 尙書左[&FFFF]#

射. 父琳. 司徒左長史. 長公主所生. 官至黃門

郎新安太守. 專心佛道. 無懈晨昏. 持誦法華

下              欄

積有年稔. 其第八弟固. 亦菜食. 誦法華經. 淹

亡. 與固夢云. 吾得生西方無量壽國. 胎生在

鐵葉蓮華內. 五百歲方得出台見佛. 以誦法

華苦到故. 得生西方. 以愚癡多疑故. 受胎生.

於是別矣. 上報汝知. 誦經勿懈也

釋僧遷. 會稽人. 少而博學. 多所該通. 每常講

說. 著諸經疏. 甚有精理. 誦法華積五十餘載.

以梁明帝天保四年九月二十七日向曉. 夢

見普賢菩薩乘白象. 從東方來. 手執白物. 指

僧遷頂. 當時知是普賢. 心中驚喜. 唯得口稱

南無普賢菩薩. 未及施禮. 卽便覺[&FFFF]#. 後不知

所終

釋通子. 不知何許人. 少出家. 住齊寧寺. 素與

建初寺忍法師友善. 聽靈耀義. 甚有思工. 誦

法華經一部. 不持細行. 京師疫疾. 染患臨終.

忍師往看. 謂曰. 受生之處. 願相報知. 通曰.

從來常慨此事. 今冥因善惡. 決當相報云. 後

得二年. 了無報應. 至三年正朝. 忍往其緣家.

家人倂皆山屈. 忍住家中守屋. 忍[&FFFF]#案. 恍忽

之間. 見通公來. 謂曰. 近臨終有契. 久欲相

報. 事緣不展. 今故白知. 吾今作太山小吏. 亦

無大苦. 忍曰. 公平生誦經聽講. 是德業人. 那

止得此報. 答曰. 我賴得此耳. 若無是者. 豈得

如今. 言訖而去. 忍因精苦. 更逾常日

釋慧度. 吳興人. 聽奉誠寺辯律師. 精得大義.

菜食長齋. 誦法華經金剛般若. 忽染疾暴亡.

五日還言. 自說見閻羅王. 服遠冠衣纓. 如今

王者. 侍衛亦然. 始時儀容溫雅. 亦判罪人事.

便大瞋怒. □面動異. 問度. 有何業. 答. 誦法

經數: 二○六七

經名: 弘贊法華傳卷第六

頁數: 三○

上              欄

華經. 王聳然迪指. 又問. 更誦何經. 答. 金剛

般若. 倍更駭肅. 召出金床. 與度坐. 請誦. 一

遍究竟. 王曰. 此功德不可思議. 法師年壽未

盡. 亦以經力扶持. 猶延二紀. 後果得二十四

年. 陳文帝元嘉時亡. 春秋七十餘矣

釋僧歡. 未詳其姓氏. 出家. 住金陵治城寺. 本

羸病. 乏氣力. 乃至心於寺塔下懺悔. 祈請懇

到. 誦華經不輟. 於少時間. 鬱然□力. 寺塔

前. 有兩石師子. 形甚重大. 歡忽以兩臂. 各

貫師子腹下. 擎之而走. 行十許里. 都不覺倦.

梁高祖. 聞而駭之. 乃○罷道. 隷裴邃北征.

而□

釋僧定. 不知何許人. 住江陽禪衆寺. 誦法華

經一部. 甚好聲韻. 不能謹節. 流宕塵俗. 然每

感諸天童子. 爲之給使. 有時醉臥. 法衣離身.

自然卷□. 引被整覆. 衣脫泥垢. 未暇浣治. □

復取之. 久以香潔. 或甁水自滿. 或地□掃淨.

定醉眼喜唾. 一時酒醒. 見天童子在前. 遍身

沾唾. 自爾折節. 遂修戒業. 後不知所終

釋智登. 不知何許人也. 幼懷道德. 於匡山大

林道場. 誦法華經. 曉夜不息三年. 已後意想.

忽見空中有銀殿. 當其頭上. 涉歷三載. 銀殿

稍近. 臨其頂上. 如是經久. 所睹銀殿. 乃變成

金殿. 稍稍轉迫. 遂入房內. 開眼閉眼. 常在床

前. 久之. 登試念輕身入殿. 便見已居殿坐. 甚

覺怡悅. 作意欲出. 卽還在本床. 如是歷試. 數

十□. 彌生篤信. 登旣積行年歲. 近遠稱傳. 心

受歸戒者. 傾心日積. 但耽好幽靜. 厭1毒. 塵

□. 造請百方. 莫能引致. 後因晉安王. 從雍州

中               欄

下還陽都. 累信祈請. 冠蓋相望於道. 王云. 法

師若不降屈. 弟子鵠佇. 終不寢食. 王旣苦請.

兼傾郭道俗. 懇到要屈. 登於是. 暫順物心. 下

郭赴信. 與王相見. 王卽申弟子之禮. 次郭邑

道俗. 心乞受戒. 登云. 白日喧雜. 心多散亂.

期在夜分. 於是. 道俗傾渴. 夜集寺內. 登乃出

庭前暗坐. 不許燭. 大衆已集. 合掌一心. 登卽

說戒相. 至受歸依正法戒. 脣吻放光. 遍照一

歸. 衆旣睹光. 悲喜交集. 競事禮拜. 聲音喧鬧.

不得受戒. 登卽閉口不語. 光不復出. 登云. 本

欲受菩薩戒. 不欲期在禮光. 今那見光競禮.

□於受戒耶. 戒本云. 戒光從口出. 此證戒相

也. 非是戒也. 向者始欲授戒. 大衆卽便喧鬧.

戒法未起. 宜更從初而始. 大衆默聽. 還說戒

相. 到歸依正法戒. 口中還卽光出. 大衆復起

禮拜. 沸鬧聊亂. 已復不得進戒. 登又約勒. 誡

令靜聽. 喧鬧逾甚. 夜過徹曉. 城市相傳. 竟來

觀看. 遂不得受戒. 明口登卽歸山. 還見金殿.

因乃向諸同行人. 說其所見云. 登今者升殿.

不復來矣. 於是數日而終

釋正則. 不知何許人也. 宿植芳因. 早敦信悟.

落□之後. 卽誦法鋪. 嘗與治城寺素法師. 一

夏同住. 素. 于時爲人講法華經. 夜須看讀而

燈滅. 欲出外取火. 聞則師誦法華經. 聲韻甚

高. 意稍嫌之. 欲過語則. 開戶擧簾將出. 乃見

滿寺人馬. 帶甲持□. 或坐或立. 向則房看. 素.

於是不復敢出. 退還所住. 須臾斷2契. 又更

擧簾. 仍見向者人馬. 立在空中. 驗知是天神

來聽. 明日以問. 則云. 昨夜誦經. 不覺聲高.

下              欄

但弄快耳. 素後每向人讚說. 聞者增信

庾詵. 字彦寶. 新野人也. 其先周大夫. 後六世

祖陷. 晉散騎常侍遂昌縣候. 祖纂之. 字道

及. 安西參軍. 父叔. 3宋道茂. 丞相參軍. 詵幼

難學藝. 長而精熟. 緯候經史. 書基算射. 機巧

□繪. 莫不該通. 深愛泉石. 造次不忘. 有宅十

畝. 山池居半. 弟子城等. 多爲邦邑. 每有眞

擧. 一爲此用. 不治産業. 衣食蔬弊. 嘗遇火. 止

出書數□. 坐於池上. 有爲火來者. 答云. 唯恐

損竹. 詵從沮中田舍還. 載米百五十斛. 有人

寄載三十斛. 旣至州. 彼人云. 君有三十斛. 我

有百五十斛. 詵默然良久. 竟無一言. 隨其所

取. 口不復說. 有疑其□善人爲盜者. 遂相據

劾. 事事○伏. 詵矜之. 以書質錢二萬. 令門生

僞爲偸. 親戚請代4備之. 其人辜釋. 謝詵. 詵

曰. 吾矜天下無辜. 本不期爾報謝. 平生無所

游狎. 河東柳□. 琅○王秀. 蘭陵蕭穎曹. □相

欽尙. 欲與之交. 詵不顧也. 嘯詠風雲. 硏竅空

有. 以此自足. 梁普通十年. 湘東王在蕃. 授記

室參軍. 不就. 宅內立道場. 旋□禮懺. 六時不

輟. 誦法華經. 日夕一遍. 三十餘年後. 數夜之

中. 必有道人. 自稱願公. 容止非凡. 聽誦讚

歎. 呼詵爲上行先生. 授香而去. 中大通四年

三月十一日. 中時臥. 驚覺曰. 願公復至. 當不

得停. 5會無痛惱. 顔色不變. 言終而卒. 年七

十八. 捨園宅爲寺. 卽6若上行. 嘗謂帝王世

紀乘繁省之中. 更撰帝歷二十卷. 續郭璞周

易新林二十卷. 江陵記一卷

釋寶□. 張孝秀弟也. 出家住匡山寺. 誦法華